Centrálny dátový archív

15. 08. 2014

Verzia 1.0

Politika sprístupňovania

# Riadenie dokumentu

|  |  |
| --- | --- |
| **Dokument** | **Politika sprístupňovania** |
|  |  |  |  |  |
|  | **Verzia:**  | 1.0 | **ID:** |  |
|  |  |  |  |  |
|  | **Číslo:** |  | **Stav:**  | Finálny |
|  |  |  |  |  |
|  | **Vydanie:**  | Prvé | **Vytvorený:**  | 15.08.2014 |
|  |  |  |  |  |
|  | **Dostupný v:**  | http://cda.kultury.sk | **Posledná úprava:** |  |
|  | **Kľúčové slová:** | Sprístupňovanie, politika | **Celkom strán:** | 7 |
|  |  |  |  |  |
| **Autori** | **Autor dokumentu:** | CDA OIP | **Mgr. Bibiana Žigová** |  |
|  |  |  |  |  |
|  | **Prispievatelia:** |  |  |  |

**História verzií**

|  |  |  |  |
| --- | --- | --- | --- |
| **Verzia** | **Dátum** | **Dôvod zmeny, dodatku** | **Autor** |
| 1.0 | 15.08.2014 | Návrh dokumentu | **Mgr. Bibiana Žigová** |
|  |  |  |  |
|  |  |  |  |
|  |  |  |  |

**Schvaľovanie**

|  |  |  |  |
| --- | --- | --- | --- |
| **Organizačná úroveň** | **Dátum** |  **Meno schvaľujúceho** | **Podpis** |
| CDA: manažment projektu | 16.08.2014 | Ing. Alojz Androvič, CSc |  |
| CDA: manažment  |  |   |  |
| UKB: Gremiálna porada |  |   |  |

Obsah

[Riadenie dokumentu 2](#_Toc396118787)

[A Úvod 4](#_Toc396118788)

[B Vlastnosti CDA 4](#_Toc396118789)

[C Politika sprístupňovania 5](#_Toc396118790)

[D Zásady a možnosti sprístupňovania 5](#_Toc396118791)

[E Overovanie a autorizácia používateľov 6](#_Toc396118792)

[F Dohody a podmienky sprístupňovania 6](#_Toc396118793)

[G Monitoring aktivít sprístupňovania 6](#_Toc396118794)

[H Všeobecné ustanovenia 7](#_Toc396118795)

[I Dokumenty a odkazy 7](#_Toc396118796)

## A Úvod

V súlade s kap. 4.6.1 normy STN ISO 16363 [[1](http://www.sutn.sk/eshop/public/standard_detail.aspx?id=118401)] *Úložisko musí dodržiavať politiku sprístupňovania.* Toto je nevyhnutné na zabezpečenie toho, aby úložisko v plnej miere vyriešilo všetky aspekty využívania, ktoré by mohli ovplyvniť jeho dôveryhodnosť, predovšetkým pokiaľ ide o podporu určeného spoločenstva používateľov.

Politika sprístupňovania (angl. access policy) je písomné vyhlásenie schválené manažmentom CDA, v ktorom sa opisuje ako úložisko pristupuje k sprístupňovaniu digitálnych objektov zverených určeným spoločenstvom na dlhodobé uchovanie.

Politika sprístupňovania rozlišuje viacero typov prístupových práv pre určené spoločenstvo a správcov systému.

## B Vlastnosti CDA

CDA je dôveryhodné digitálne úložisko, ktorého cieľom je:

* zabezpečenie spoľahlivej, dlhodobej ochrany zverených digitálnych objektov,
* poskytovanie nástrojov na ich správu, vkladanie, kontrolu *a výdaj*,
* priebežné udržiavanie a rozvoj prevádzkovej funkcionality a služieb,
* udržiavanie interoperability CDA a informačných systémov určeného spoločenstva a okolia.

Centrálny dátový archív je informačný systém národnej infraštruktúry na dlhodobé uchovávanie digitalizovaného a digitálneho národného kultúrneho dedičstva Slovenskej republiky. CDA je dôveryhodný certifikovaný archív a systém. CDA pri naplnení poslania dôveryhodného dlhodobého digitálneho úložiska dôsledne vychádza z platných národných a medzinárodných noriem, smerníc a odporúčaní dobrej praxe [[1](http://www.sutn.sk/eshop/public/standard_detail.aspx?id=118401)]. CDA má a trvale udržiava odpovedajúce certifikáty a realizuje systematické procedúry na kontrolu a udržanie požadovaných organizačných a technologických parametrov prevádzky. CDA je implementovaný v súlade s normou STN ISO 14721 (OAIS) [[2](http://www.sutn.sk/eshop/public/standard_detail.aspx?id=118668)].

Služby CDA sú súborom automatizovaných a poloautomatických procesov, ktorých účelom je systematický zber, dlhodobá ochrana a *riadené sprístupňovanie* digitálneho obsahu. Služby CDA sa poskytujú *určenému spoločenstvu* používateľov [[3](http://cda.kultury.sk/?q=node/59)].

CDA umožňuje vkladateľovi (určené spoločenstvo, PFI) pri dodržaní technických a procesných špecifikácií vkladať a *vyberať* dohodnuté údaje na dlhodobú archiváciu v CDA. Uschovávateľ zaväzuje poskytovať vkladateľovi nevyhnutné služby, ktoré sú potrebné pri dôveryhodnej dlhodobej archivácii a správe obsahu v systéme CDA.

Za vložený obsah, jeho súlad s legislatívou, správnu identifikáciu a dodržanie vlastníckych práv vzťahujúcich sa na tento obsah zodpovedá vkladateľ (PFI).

Medzi CDA a PFI ako členmi určeného spoločenstva [[3](http://cda.kultury.sk/?q=node/59)] sa uzatvárajú dohody o vklade dokumentov [[4](http://cda.kultury.sk/sites/default/files/Generick%C3%A1%20dohoda%20o%20zveren%C3%AD%20obsahu%20na%20dlhodob%C3%BA%20archiv%C3%A1ciu%20v%20syst%C3%A9me%20CDA_TC.doc)]. Vlastníkmi dát uložených v CDA sú PFI. Informácie o právach k danému objektu sú uložené a uchovávané v sprievodných metaúdajoch, ktoré sú súčasťou archívnych informačných balíkov.

## C Politika sprístupňovania

Politika sprístupňovania archívnych digitálnych objektov CDA pokrýva nasledovné otázky:

* zásady a možnosti sprístupňovania: vyhlásenie o tom, čo je dostupné ktorému spoločenstvu a za akých podmienok
* overovanie a autorizácia používateľov: metódy a postupy kontroly prístupu používateľov,
* dohody a podmienky sprístupňovania, dokumenty ktoré upravujú a ktorými sa riadia podmienky prístupu k službám a digitálnym objektom,
* monitoring aktivít sprístupňovania: zaznamenávanie udalostí súvisiacich s prístupom.

## D Zásady a možnosti sprístupňovania

Digitálne objekty dlhodobo uchovávané v CDA sú súčasťou zdigitalizovaných a digitálnych zbierok jednotlivých členov určeného spoločenstva, ktorí vkladajú dáta do archívu CDA s explicitne definovanými právami.

CDA uchováva tieto digitálne objekty spolu s popisnými údajmi (metaúdajmi) vo forme štandardných informačných balíkov (AIP) v predpísanej kvalite s predpísanou štruktúrou a povinným minimálnym obsahom metaúdajov. Kvantitatívne a kvalitatívne charakteristiky uchovávaných dát sú predmetom dvojstranných dohôd medzi CDA a vkladateľom – pamäťovou a fondovou inštitúciou [[4](http://cda.kultury.sk/sites/default/files/Generick%C3%A1%20dohoda%20o%20zveren%C3%AD%20obsahu%20na%20dlhodob%C3%BA%20archiv%C3%A1ciu%20v%20syst%C3%A9me%20CDA_TC.doc)].

CDA generuje informačné balíky na výber (DIP) v jednom z nasledovných formátov, ktorý sa špecifikuje v dohode [[4](http://cda.kultury.sk/sites/default/files/Generick%C3%A1%20dohoda%20o%20zveren%C3%AD%20obsahu%20na%20dlhodob%C3%BA%20archiv%C3%A1ciu%20v%20syst%C3%A9me%20CDA_TC.doc)] a žiadosti o výber [[7](http://cda.kultury.sk/sites/default/files/Generick%C3%A1%20dohoda%20-%20Pr%C3%ADloha%204.%20-%20Popis%20informa%C4%8Dn%C3%A9ho%20bal%C3%ADka%20DIP_3-2014v2.0.doc#overlay-context=sk/prevadzka_informacie)].

1. GNU TAR
2. GNU ZIP.

CDA umožňuje individuálne konfigurovať správanie archívu pri výbere (diseminácii) pre každého v*kladateľa* (PFI) zvlášť. Toto sa dosahuje pomocou PFI profilov. V profile sa definuje, aké formáty súborov sú povolené, ako sa majú údaje konvertovať pri výbere, akým spôsobom sa zabezpečuje autenticita údajov, ako sa definujú práva pre výdaj údajov tretím stranám, atď [[5](http://cda.kultury.sk/sites/default/files/CDA_Ingescia_diseminacia_1_2014v1.0.docx#overlay-context=sk)].

CDA poskytuje na výber digitálnych objektov viacero spôsobov:

1. Priamy výber cez používateľské rozhranie GUI
2. Programový výber prostredníctvom webservices
3. Výber s využitím protokolu OAI PMH [[6](http://cda.kultury.sk/sites/default/files/CDA_Sluzba_OAI_PMH_1_2014v1.0.doc#overlay-context=sk)].

V procesoch CDA, počnúc príjmom informačných balíkov až po výdaj digitálnych objektov sa preferujú štandardné otvorené formáty. CDA bežne nevykonáva formátové konverzie, digitálny obsah sa uchováva v pôvodných formátoch dodaných vkladateľom. V prípade nevyhnutnosti (neštandardný formát, ..) sa potrebná konverzia upraví v dohode s vkladateľom. Všetky objekty vložené do CDA Vkladateľom na dlhodobú archiváciu sú implicitne považované za spadajúce pod ochranu autorských práv alebo ochranu duševného vlastníctva. Z tohto dôvodu je ich výdaj alebo prístup k metaúdajom týchto objektov implicitne obmedzený na Vkladateľa.

## E Overovanie a autorizácia používateľov

CDA umožňuje výdaj údajov výhradne na základe autorizácie prístupu formou individuálnych certifikátov a prístupových práv. Riadenie prístupu upravuje certifikačný poriadok CDA a príslušné dokumety [[8](http://cda.kultury.sk/sites/default/files/CDA_Certifikacny_poriadok_2_20140218_v2.0.docx#overlay-context=sk), [9](http://cda.kultury.sk/sites/default/files/CDA_Pr%C3%ADstupov%C3%A9_pr%C3%A1va_formul%C3%A1r_form.xls#overlay-context=sk/zoznam_dokumentov), [10](http://cda.kultury.sk/sites/default/files/F_ziadost_o_poskytnutie_certifikatu_CDA.doc#overlay-context=sk/prevadzka)]. Používateľ má právo na vystavenie viacerých typov certifikátu:

1. certifikát pre autentifikáciu,
2. certifikát s privátnym kľúčom pre autentifikáciu,
3. certifikát pre elektronický podpis
4. certifikát s privátnym kľúčom pre elektronický podpis,
5. server certifikát pre autentifikáciu.

## F Dohody a podmienky sprístupňovania

Medzi CDA a PFI sa uzatvárajú dohody o vklade dokumentov [[4](http://cda.kultury.sk/sites/default/files/Generick%C3%A1%20dohoda%20o%20zveren%C3%AD%20obsahu%20na%20dlhodob%C3%BA%20archiv%C3%A1ciu%20v%20syst%C3%A9me%20CDA_TC.doc)]. Dohody vychádzajú zo zásady, že vlastníkmi dát uložených v CDA sú členovia určeného spoločenstva t.j. PFI. PFI uvádzajú v metadátach (METS:AdmSec), ktoré sú súčasťou balíkov SIP a AIP informácie o právach k danému objektu. Vkladatelia musia mať vyriešenú otázku autorských práv. Vkladateľ musí uschovávateľovi CDA explicitne udeliť právo na uschovanie v systéme CDA a právo na nevyhnutnú manipuláciu pri evidencii a vyhľadávaní pre každý vkladaný balík SIP a to v súlade s popisom štruktúry balíka SIP. Štruktúra SIP je opísaná v Prílohe Dohody [[4](http://cda.kultury.sk/sites/default/files/Generick%C3%A1%20dohoda%20o%20zveren%C3%AD%20obsahu%20na%20dlhodob%C3%BA%20archiv%C3%A1ciu%20v%20syst%C3%A9me%20CDA_TC.doc)].

Pokiaľ Vkladateľ zadefinuje PREMIS RIGHTS v sekcii METS:AdmSec, bude takto popísaný obsah v definovanom rozsahu sprístupnený aj vymenovaným tretím stranám, pričom Vkladateľ na uvedené podpisom tejto zmluvy udeľuje súhlas. V prípade zániku Vkladateľa, Uschovávateľ identifikuje nástupnícku organizáciu, ktorá prevezme práva a povinnosti Vkladateľa nad údajmi, ktoré Vkladateľ vložil do systému CDA. Vkladateľ sa zaväzuje, že pri vklade údajov do CDA a ich výbere sa bude riadiť procesmi a technickými špecifikáciami dohodnutými v  Dohode a jej prílohách. Vkladateľ zodpovedá za vložený obsah, jeho súlad s legislatívou, správnu identifikáciu a dodržanie vlastníckych práv vzťahujúcich sa na tento obsah

## G Monitoring aktivít sprístupňovania

#### Systém CDA má implementovaný komplexný systém priebežného a nepretržitého monitoringu aktivít a procesov. To dovoľuje identifikáciu ohrozenia bezpečnosti a prípadných nedostatkov systému sprístupňovania. Systém poskytuje automatické nástroje na analyzovanie, sledovanie a generovanie správ o problémoch a chybách; záznamy o uskutočnených revíziách a následných prijatých opatreniach.

CDA má automatizovaný mechanizmus zaznamenávajúci všetky interakcie vrátane abnormálnych udalostí čo umožňuje identifikovať bezpečnostné hrozby alebo nedostatky v systéme sprístupňovania.

## H Všeobecné ustanovenia

Politiku sprístupňovania vydáva a schvaľuje manažment CDA.

## I Dokumenty a odkazy

[1] [STN ISO 16363: 2013 Systémy prenosu vesmírnych údajov a informácií. Audit a certifikácia dôveryhodných digitálnych úložísk](http://www.sutn.sk/eshop/public/standard_detail.aspx?id=118401)

[2] [STN ISO 14721: 2014 Systémy prenosu vesmírnych údajov a informácií. Otvorený archívny informačný systém (OAIS). Referenčný model](http://www.sutn.sk/eshop/public/standard_detail.aspx?id=118668)

[3] [Určené spoločenstvo používateľov CDA](http://cda.kultury.sk/?q=node/59)

[4] [Dohoda o zverení obsahu na dlhodobú archiváciu v systéme CDA](http://cda.kultury.sk/sites/default/files/Generick%C3%A1%20dohoda%20o%20zveren%C3%AD%20obsahu%20na%20dlhodob%C3%BA%20archiv%C3%A1ciu%20v%20syst%C3%A9me%20CDA_TC.doc)

[5] [Ingescia a diseminácia](http://cda.kultury.sk/sites/default/files/CDA_Ingescia_diseminacia_1_2014v1.0.docx#overlay-context=sk)

[6] [Služba OAI PMH](http://cda.kultury.sk/sites/default/files/CDA_Sluzba_OAI_PMH_1_2014v1.0.doc#overlay-context=sk)

[7] [Generická dohoda o zverení obsahu na dlhodobú archiváciu. Popis informačného balíka](http://cda.kultury.sk/sites/default/files/Generick%C3%A1%20dohoda%20-%20Pr%C3%ADloha%204.%20-%20Popis%20informa%C4%8Dn%C3%A9ho%20bal%C3%ADka%20DIP_3-2014v2.0.doc%22%20%5Cl%20%22overlay-context%3Dsk/prevadzka_informacie)

 [DIP](http://cda.kultury.sk/sites/default/files/Generick%C3%A1%20dohoda%20-%20Pr%C3%ADloha%204.%20-%20Popis%20informa%C4%8Dn%C3%A9ho%20bal%C3%ADka%20DIP_3-2014v2.0.doc%22%20%5Cl%20%22overlay-context%3Dsk/prevadzka_informacie)

[8] [Certifikačný poriadok - Certifikačná autorita](http://cda.kultury.sk/sites/default/files/CDA_Certifikacny_poriadok_2_20140218_v2.0.docx#overlay-context=sk)

[09] [Formulár na pridelenie prístupových práv CDA](http://cda.kultury.sk/sites/default/files/CDA_Pr%C3%ADstupov%C3%A9_pr%C3%A1va_formul%C3%A1r_form.xls#overlay-context=sk/zoznam_dokumentov)

[10] [Formulár Žiadosť o poskytnutie certifikátu CDA](http://cda.kultury.sk/sites/default/files/F_ziadost_o_poskytnutie_certifikatu_CDA.doc#overlay-context=sk/prevadzka)